Dolfs Lundgrēns
Dolfs Lundgrēns (zviedru: Dolph Lundgren; dzimis Hanss Lundgrēns (Hans Lundgren) 1957. gada 3. novembrī) ir zviedru kinoaktieris, režisors, modelis un cīņas mākslas pārstāvis. Lundgrēns guva ievērību 1985. gadā, kad viņš filmējās filmā "Rokijs 4" padomju boksera Ivana Drago lomā. Kopš tā laika Lundgrēns ir filmējies vairāk nekā 80 filmās, lielākā daļa no tām ir asa sižeta filmas. Lundgrēns zināms sava garā un atlētiskā auguma dēļ, viņš bija 196 cm garš un svēra 111,5 kilogramus. Viņš kopā ar Silverstu Stalloni, Arnoldu Švarcenegeru, Stīvenu Sigālu un Žanu Klodu van Dammi pieder aktieru paaudzei, kas izveidoja spriedzes filmu varoņa stereotipu.